Садовым буякам патрэбны таксама іншыя мікраэлементы. Напрыклад, пры недахопе фосфару лісткі ягад цесна прыціскаюцца да сцябла, пры дэфіцыце калію — адміраюць верхавінкі лісткоў, потым з’яўляюцца плямы ў сярэдзіне і па краях ліста, пры дэфіцыце кальцыю лісце можа карабаціцца і мець пажаўцелыя краі, пры дэфіцыце магнію старыя лісткі становяцца ярка-чырвонымі па краях, дэфіцыт бору распазнаецца па блакітнай афарбоўцы верхавінкавых лісткоў. На недахоп жалеза паказвае пажаўценне маладых верхавінкавых лісткоў. Ён жа вельмі адмоўна ўплывае на рост і плоданашэнне раслін. Дэфіцыт марганцу, як і дэфіцыт жалеза, выяўляецца на маладых лістках у выглядзе пажаўцення паміж жылкамі, потым участкі па краях могуць адмерці. На дэфіцыт цынку і серы паказвае пажаўценне маладых лісткоў. Неабходна выкарыстоўваць сульфатныя формы ўгнаенняў, якія з’яўляюцца крыніцай серы. Такі ж уплыў аказвае і падкісленне глебы сернай кіслатой. Дэфіцыт медзі выяўляецца на лістках. Яны драбнеюць і часта скручваюцца лодачкай уверх. Больш сталыя бурэюць і адміраюць.